अमिताभ बच्चन को फैन ने 'अभिमान' की दिलाई याद तो बिग बी बोले- 'सूर्यवंशम' की शूटिंग...  
अमिताभ बच्चन का ट्वीट हुआ वायरल
फैन ने फिल्म को लेकर कही ये बात
बिग बी ने उन्हें कुछ इस तरह दिया जवाब
बॉलीवुड एक्टर अमिताभ बच्चन (Amitabh Bachchan) की फिल्म 'सूर्यवंशम (Sooryavansham)' का टीवी पर इतनी बार प्रसारण हो चुका है कि फैन्स इस फिल्म को लेकर अकसर मजाक बनाते हैं. अमिताभ बच्चन (Amitabh Bachchan) की फिल्म 'सूर्यवंशम' बॉक्स ऑफिस पर रंग नहीं जमा सकी थी, लेकिन टेलीविजन पर इसके प्रसारण ने कई रिकॉर्ड तोड़ डाले हैं और फैन्स ने इसे लेकर कई तरह के मीम्स तक बना लिए हैं. अमिताभ बच्चन (Amitabh Bachchan) को हाल ही में एक फैन ने ट्वीट कर उन्हें 'अभिमान (Abhimaan)' फिल्म की याद दिलाई थी और कहा था कि उनकी ये फिल्म भारत से ज्यादा श्रीलंका में चली थी और कोलंबो में ये 50 से ज्यादा हफ्ते तक चली थी. 

quite amazing .. when I went to Sri Lanka to shoot for Suryavansham .. I discovered it too .. https://t.co/vV1rP5hSPv

अमिताभ बच्चन (Amitabh Bachchan) ने अपने इस फैन को जवाब देते हुए लिखाः 'कमाल की बात है...जब मैं सूर्यवंशम (Sooryavansham) की शूट के लिए श्रीलंका गया था तो उस समय भी मुझे यह बात पता चली थी...' अमिताभ बच्चन की 'सूर्यवंशम' 1999 में रिलीज हुई थी और इसे ई.वी.वी. सत्यनारायण ने डायरेक्ट किया था. फिल्म में सौंदर्या और जयासुधा लीड रोल में थीं. हालांकि फिल्म बॉक्स ऑफिस पर बुरी तरह फ्लॉप रही थी. 'सूर्यवंशम' में अमिताभ बच्चन का डबल रोल था.
अमिताभ बच्चन (Amitabh Bachchan) और जया भादुड़ी की फिल्म 'अभिमान (Abhimaan)' 1973 में रिलीज हुई थी, और इशे ऋषिकेश मुखर्जी ने डायरेक्ट किया था. फिल्म का म्यूजिक और कहानी को खूब पसंद किया था और फिल्म सुपरहिट रही थी. 'अभिमान' को अमिताभ बच्चन और जया भादुड़ी की जबरदस्त फिल्मों में से एक माना जाता है.